Title: คำสั่งกรมสรรพากร ที่ ท.ป. 137/2547 เรื่อง กำหนดสถานที่รับแบบแสดงรายการและรับชำระเงินภาษีอากรตามประมวลรัษฎากร

คำสั่งกรมสรรพากร

คำสั่งกรมสรรพากร
ที่
ท.ป. ๑๓๗/๒๕๔๗
เรื่อง
กำหนดสถานที่รับแบบแสดงรายการและรับชำระเงินภาษีอากร
ตามประมวลรัษฎากร[๑]

เพื่ออำนวยความสะดวกแก่ผู้เสียภาษีอากรและให้การบริหารการจัดเก็บภาษีอากรตามประมวลรัษฎากรมีประสิทธิภาพ
อาศัยอำนาจตามความในมาตรา ๑๑ แห่งประมวลรัษฎากร อธิบดีกรมสรรพากรจึงมีคำสั่ง
ดังต่อไปนี้

ข้อ ๑ 
ให้หน่วยบริการรับชำระภาษีอากรของสำนักงานสรรพากรพื้นที่สาขาจตุจักร
ที่ตั้งอยู่ ณ กองอำนวยการตลาดนัดกรุงเทพมหานคร (จตุจักร) ถนนกำแพงเพชร ๒
แขวงลาดยาว เขตจตุจักร กรุงเทพมหานคร เป็นสถานที่รับแบบแสดงรายการและรับชำระเงินภาษีอากร
ตามประมวลรัษฎากรได้อีกแห่งหนึ่ง นอกจากสำนักงานสรรพากรพื้นที่สาขาจตุจักร
สำหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลำเนาอยู่ในอำเภอหรือเขตท้องที่ใด

ข้อ ๒  ให้สรรพากรพื้นที่กรุงเทพมหานคร ๕
ออกคำสั่งเป็นหนังสือแต่งตั้งข้าราชการพลเรือนสามัญตั้งแต่ระดับ ๓ ขึ้นไป
เป็นเจ้าหน้าที่รับชำระเงินภาษีอากรเพื่อรับชำระเงินภาษีอากร ตามประมวลรัษฎากร

ข้อ ๓  การเสียภาษีอากรตามคำสั่งนี้
ให้ถือเป็นการสมบูรณ์เมื่อได้รับใบเสร็จรับเงินซึ่งเจ้าหน้าที่รับชำระเงินภาษีอากร
ตามข้อ ๒ ได้ลงลายมือชื่อรับเงินแล้ว

ข้อ ๔ 
คำสั่งนี้ให้ใช้บังคับสำหรับการรับแบบแสดงรายการและรับชำระเงินภาษีเงินได้บุคคลธรรมดา
ตามประมวลรัษฎากร เฉพาะวันเสาร์ที่ ๒๑ กุมภาพันธ์ พ.ศ. ๒๕๔๗ และวันเสาร์ที่ ๒๘ กุมภาพันธ์
พ.ศ. ๒๕๔๗

สั่ง
ณ วันที่ ๑๙ กุมภาพันธ์ พ.ศ. ๒๕๔๗
ศุภรัตน์  ควัฒน์กุล
อธิบดีกรมสรรพากร
ศุภชัย/พิมพ์
๒๗
กรกฎาคม ๒๕๔๗
สุนันทา/ศุภสรณ์/ตรวจ
๑๐
สิงหาคม ๒๕๔๗
A+B

[๑] รก.๒๕๔๗/๒๙ง/๙๕/๘ เมษายน
๒๕๔๗